सतीश कौशिक के कैरियर का सितारा 1999 में प्रदर्शित फिल्म 'हम आपके दिल में रहते है' से चमका। पारिवारिक पृष्ठभूमि पर बनी अनिल कपूर और कॉजोल अभिनीत इस फिल्म की कहानी एक ऐसे अमीर उद्योगपति पर आधारित थी जो एक वर्ष के एग्रीमेंट पर अपनी सेक्रेटरी पर शादी करता है। दर्शकों ने नए विषय पर बनी इस फिल्म को काफी पसंद किया। इस फिल्म की सफलता के बाद सतीश कौशिक निर्देशक के रूप में अपनी पहचान बनाने में कामयाब रहे। वर्ष 2000 में बोनी कपूर के बैनर तले बनी फिल्म 'हमारा दिल आपके पास है' निर्देशक के रूप में सतीश कौशिक की महत्वपूर्ण फिल्म में शुमार की जाती है।